**Cam 4, Teclyn 1:**

Rhestr Wirio Dyletswyddau Arweinydd Gweithredol yr Ysgol ar Faterion Gofalwyr Ifanc

08

**Fal**

**Diben**

Dylai ysgolion benodi Arweinydd Gweithredol yn yr Ysgol ar Faterion Gofalwyr Ifanc i fod yn gyfrifol am reoli darpariaeth yr ysgol ar gyfer gofalwyr ifanc a'u teuluoedd o ddydd i ddydd.

I'ch helpu i benderfynu pa aelod o staff fyddai orau i ymgymryd â'r swyddogaeth hon fel rhan o'u gwaith ehangach o fewn yr ysgol, mae'r rhestr wirio isod yn nodi'r camau y mae angen eu dilyn ar lefel weithredol er mwyn sicrhau bod gofalwyr ifanc mewn ysgolion yn cael eu hadnabod a’u cefnogi’n effeithiol.

**Canllawiau**

Bydd ysgolion ar wahanol gamau i’w gilydd ar y daith i roi cefnogaeth ar waith ar gyfer gofalwyr ifanc. Er mwyn galluogi ysgolion i ddynodi beth i’w wneud nesaf, mae’r dyletswyddau hyn wedi eu dosbarthu yn dri chategori:

Y pethau sylfaenol.

Adeiladu ar y pethau sylfaenol.

Yr arfer gorau.

Er mwyn adnabod gofalwyr ifanc a’u cefnogi’n effeithiol, dylai pob ysgol adolygu cynnydd yn rheolaidd gyda'r bwriad o gynyddu nifer y camau gweithredu sy'n cael eu cyflawni hyd nes cyflawni’r arfer gorau maes o law.

**D.S. Os nad yw'r ysgol yn dymuno dirprwyo rheolaeth o ddydd i ddydd, dylid ymgorffori’r cyfrifoldebau isod yn rhan o swyddogaeth Arweinydd Uwch Dîm Arweinyddiaeth yr Ysgol ar Faterion Gofalwyr Ifanc (gweler Cam 3, Teclyn 1: Rhestr Wirio Arweinydd yr Uwch Dîm Arweinyddiaeth ar Faterion Gofalwyr Ifanc).**

**Y Pethau Sylfaenol**

* Dysgu a chynnal yr wybodaeth ddiweddaraf am faterion sy'n ymwneud â gofalwyr ifanc a'u teuluoedd, yn ogystal â datblygiadau cenedlaethol a lleol perthnasol, gan gynnwys newidiadau i ddeddfwriaeth a chanllawiau (Gweler Cam 1: Dod i ddeall gofalwyr ifanc).
* Cynnal adolygiad gwaelodlin o ddarpariaeth yr ysgol ar gyfer gofalwyr ifanc a'u teuluoedd a chreu cynllun gweithredu clir a chytuno arno gydag Arweinydd yr Uwch Dîm Arweinyddiaeth ar Faterion Gofalwyr Ifanc. Dylai'r cynllun gweithredu hwn nodi cryfderau a gwendidau a rhoi argymhellion, gan dynnu sylw at anghenion staffio ac adnoddau a nodi dyddiadau adolygu cynnydd rheolaidd (gweler Cam 2: Adolygu darpariaeth eich ysgol ar gyfer gofalwyr ifanc).
* Adrodd am gryfderau, gwendidau ac argymhellion i'r UDA gan sicrhau bod anghenion staffio ac adnoddau yn cael eu hamlygu (Gweler Cam 2, Teclyn 2: Templed ar gyfer gwneud argymhellion i arweinwyr ysgolion).
* Datblygu ymrwymiad ysgol gyfan i adnabod a chefnogi disgyblion sy'n ofalwyr ifanc ac i adlewyrchu gofynion diogelu i’w arddangos ar wefan, mewnrwyd a hysbysfyrddau’r ysgol (gweler Cam 5, Teclyn 1: Pwyntiau i'w cynnwys yn yr ymrwymiad ysgol gyfan)
* Sefydlu ymyraethau wedi eu targedu a sicrhau eu bod ar gael i ddisgyblion, gan gynnwys gofalwyr ifanc, er enghraifft, gwaith cartref/gwaith cwrs; cefnogaeth emosiynol; cymorth iechyd; mentora cyfoedion neu grwpiau cymorth cyfoedion. Gwneud yn siŵr bod cydweithwyr yn ystyried anghenion gofalwyr ifanc wrth gynllunio a darparu’r cymorth hwn, er enghraifft rhoi cymorth gwaith cartref amser cinio (gweler Cam 6, Teclyn 1: Rhestr wirio o’r cymorth y gallai fod ar ofalwyr ifanc ei angen).
* Gweithredu dull hyblyg ar draws yr ysgol, er enghraifft ynglŷn â’r defnydd o ffonau symudol - fel bod gofalwyr ifanc, pan fo hynny’n briodol, yn gallu defnyddio ffôn i ffonio adref yn ystod amser egwyl ac amser cinio er mwyn lleihau unrhyw bryder sydd ganddynt am aelod o'r teulu; a bod athrawon yn trafod dyddiadau cyflwyno gwaith cartref a gwaith cwrs.
* Sefydlu amserlen sesiynau galw heibio a / neu arolygon gofalwyr ifanc i sicrhau bod yr ysgol yn gwrando arnynt..
* Datblygu a chynnal deunyddiau i ofalwr ifanc ar hysbysfyrddau staff a'r fewnrwyd sy'n amlygu materion anabledd a gofalwyr ifanc ac yn amlygu sut y gall staff adnabod a chyfeirio gofalwyr ifanc a dangos ymrwymiad yr ysgol gyfan tuag at ofalwyr ifanc a'u teuluoedd. Sicrhau bod yr wybodaeth wedi ei chymeradwyo gan yr UDA (gweler Cam 7: Codi ymwybyddiaeth staff yr ysgol am faterion gofalwyr ifanc).
* Datblygu a chynnal hysbysfwrdd disgyblion a rhoi gwybodaeth ar-lein sy’n rhoi sylw i anabledd, materion gofalwyr ifanc, y cymorth sydd ar gael a sut mae cysylltu ag Arweinydd Gweithredol yr Ysgol ar Faterion Gofalwyr Ifanc. (Gweler Cam 8: Codi ymwybyddiaeth y disgyblion a’u teuluoedd am faterion gofalwyr ifanc).
* Darparu cefnogaeth a chyngor ad-hoc i staff am sut i gefnogi gofalwyr ifanc yn eu haddysgu ansawdd yn gyntaf a, lle bo'n briodol, am ymyriadau wedi'u targedu.

**Y tu hwnt i'r pethau sylfaenol**

* Nodi eu hanghenion datblygu proffesiynol parhaus eu hunain mewn perthynas â gofalwyr ifanc a cheisio cymorth lleol a chenedlaethol i ddatblygu ymarfer (Gweler Cam 4: Cyflwyno Arweinydd Gweithredol yn yr Ysgol ar Faterion Gofalwyr Ifanc).
* Datblygu polisi ysgol sy'n cydnabod materion gofalwyr ifanc ac sy’n nodi'r camau y mae'r ysgol yn eu cymryd i gwrdd ag anghenion y grŵp hwn o ddisgyblion. Gall hyn fod naill ai yn bolisi neilltuol ar gyfer gofalwyr ifanc neu yn adolygiad o bolisi presennol er mwyn cynnwys gofalwyr ifanc (gweler Cam 5: Cydnabod gofalwyr ifanc ym mhrif ddogfennau’r ysgol).
* Sicrhau bod anghenion gofalwyr ifanc yn cael eu hadlewyrchu yn nogfennau perthnasol yr ysgol (gweler Cam 5: Cydnabod gofalwyr ifanc ym mhrif ddogfennau’r ysgol).
* Llywio datblygiad polisi a darpariaeth trwy gasglu barn gofalwyr ifanc a gwneud defnydd ohoni (Gweler Cam 2 Teclyn 3: Sut i gasglu barn gofalwyr ifanc barn am ddarpariaeth eich ysgol).
* Sefydlu a chynnal gweithgor o blith staff yr ysgol i gefnogi anghenion gofalwyr ifanc, gan gynnwys cysylltiadau ag asiantaethau allanol, megis y nyrs ysgol a gwasanaeth gofalwyr ifanc lleol (gweler Cam 6: Sefydlu systemau i adnabod, asesu a chefnogi gofalwyr ifanc).
* Gwirio bod y protocolau presennol ar gyfer rhannu gwybodaeth â staff mewnol ac allanol yn sicrhau nad oes rhaid i ofalwr ifanc ailadrodd eu stori sawl gwaith.
* Sicrhau bod system amlygu’r ysgol yn adnabod gofalwyr ifanc ar ei system rheoli fewnol.
* Sicrhau bod yr ysgol, fel rhan o’r broses o gofrestru a gwirio gwybodaeth disgyblion ar ddechrau'r flwyddyn, yn gofyn cwestiynau am anabledd a salwch yn y teulu.
* Sicrhau bod hyfforddiant ar faterion gofalwyr ifanc yn cael ei gynnwys ym mhob sesiwn cynefino staff ac yn cael ei ymgorffori yn rhan o ddatblygiad proffesiynol parhaus (gweler Cam 7: Codi ymwybyddiaeth staff yr ysgol am faterion gofalwyr ifanc).
* Sicrhau bod yr hysbysfyrddau disgyblion hefyd yn cynnwys gwybodaeth i gyfeirio gofalwyr ifanc at adnoddau eraill, er enghraifft y gwasanaeth gofalwyr ifanc lleol, cefnogaeth nyrs ysgol a chefnogaeth emosiynol (gweler Cam 8: Codi ymwybyddiaeth disgyblion a’u teuluoedd am faterion gofalwyr ifanc).
* Darparu gwasanaethau rheolaidd i godi ymwybyddiaeth am faterion gofalwyr ifanc gan ymgorffori negeseuon cadarnhaol am anabledd / salwch (gan gynnwys salwch meddwl, camddefnyddio sylweddau a HIV).
* Gweithio gyda chydweithwyr perthnasol i sicrhau agweddau cysylltiedig o’r cwricwlwm, er enghraifft ABCh, dylech gynnwys addysgu sy'n edrych ar swyddogaethau a chyfrifoldebau gofalwyr ifanc, hyrwyddo delweddau cadarnhaol o anabledd a herio stereoteipiau.
* Rhoi gwybodaeth i deuluoedd am faterion gofalwyr ifanc, y cymorth sydd ar gael a sut i gysylltu ag Arweinydd Gweithredol yr Ysgol ar Faterion Gofalwyr Ifanc.

**Yr arfer gorau**

* Defnyddio ymgysylltu rhagweithiol (sesiynau galw heibio, ymgynghori ac arolygon) gyda disgyblion a'u teuluoedd, ac olrhain presenoldeb a chyrhaeddiad ar y systemau rheoli mewnol er mwyn cynnal adolygiadau rheolaidd o bolisïau’r ysgol a dylai adolygiadau ymarfer ddynodi effaith dull gweithredu’r ysgol o ran lles, cyrhaeddiad a phresenoldeb gofalwyr ifanc a sicrhau bod aliniad â datblygiadau cenedlaethol a lleol (gweler Cam 2: Adolygu darpariaeth eich ysgol ar gyfer gofalwyr ifanc).
* Cefnogi prosesau'r ysgol wrth gynllunio ac adolygu ei defnydd o gyllid Amddifadedd Disgyblion drwy ddarparu gwybodaeth amserol a pherthnasol ynghylch anghenion gofalwyr ifanc. Mae llawer ohonynt yn gymwys i dderbyn prydau ysgol am ddim a byddent yn elwa o dderbyn cymorth wedi'i dargedu.
* Gweithredu mecanweithiau asesu effeithiol. Boed hynny yn yr ysgol - efallai drwy ddefnyddio teclynnau MACA/PANOC/My Life Now (gweler Cam 9: Adnabod, asesu a chefnogi gofalwyr ifanc a'u teuluoedd) - neu trwy asiantaethau eraill os bernir bod hynny’n fwy priodol. Annog y disgyblion i drafod unrhyw rwystrau y maent yn eu hwynebu, a galluogi teuluoedd gofalwyr ifanc i drafod unrhyw anawsterau sydd ganddynt o ran cael mynediad i'r ysgol.
* Sicrhau bod cynlluniau cymorth disgyblion unigol, cynlluniau pontio ar gyfer gofalwyr ifanc sy'n ymuno ac yn ymadael â'r ysgol, a/neu fapiau darpariaeth, yn cydnabod anghenion penodol y disgybl fel gofalwr ifanc a sicrhau eu bod yn cael eu hadolygu'n rheolaidd.
* Adnabod y gofalwyr ifanc hynny sydd mewn perygl o syrthio i’r categori o beidio â bod mewn addysg, cyflogaeth na hyfforddiant a chymryd camau priodol i ymdrin â hynny.
* Cytuno ar brosesau gydag asiantaethau allanol ar gyfer gwaith rhyngasiantaethol. Bydd hyn yn cynnwys sefydlu protocolau rhannu gwybodaeth â'ch swyddog lles addysg, nyrs ysgol, gwasanaeth gofalwyr ifanc a gwasanaethau iechyd a gofal cymdeithasol i sicrhau, gyda chaniatâd priodol, eu bod yn dweud wrthych pan fyddant yn adnabod gofalwyr ifanc sy’n mynychu, neu ar fin dechrau yn eich ysgol. Datblygu cytundebau cydweithio ffurfiol a phrotocolau rhannu gwybodaeth, lle y bo'n briodol (gweler Cam 6, Teclyn 5: Gweithio gyda nyrsys ysgol i gefnogi gofalwyr ifanc a'u teuluoedd a Cham 6, Teclyn 6: Gweithio mewn partneriaeth â gwasanaethau gofalwyr ifanc).
* Gweithio gydag ysgolion bwydo ac ysgolion, colegau, darparwyr hyfforddiant a phrifysgolion cysylltiedig i gynllunio a gweithredu cefnogaeth i ofalwyr ifanc a'u teuluoedd drwy’r cyfnodau pontio, gan gytuno ar sut y bydd gwybodaeth yn cael ei rhannu rhwng Arweinwyr Gweithredol Ysgolion ar Faterion Gofalwyr Ifanc, o gael cydsyniad priodol.
* Deall a sicrhau bod y broses o atgyfeirio am gefnogaeth yr awdurdod lleol ar gyfer oedolion/brodyr a chwiorydd anabl yn cael ei holrhain a/neu fod gwaith teulu cyfan yn cael ei wneud er mwyn cefnogi ac atal neu leihau’r swyddogaeth ofalu.
* Gofyn i deuluoedd gofalwyr ifanc am unrhyw rwystrau y maent yn eu hwynebu wrth gael mynediad i’r ysgol ac wrth gyfathrebu â hi, a sicrhau bod yr ysgol a'i dulliau cyfathrebu yn hygyrch i bobl anabl (gweler Cam 6, Teclyn 11: Rhestr wirio o’r gefnogaeth y gall fod ar deuluoedd gofalwyr ifanc ei hangen) .
* Sicrhau bod anghenion gofalwyr ifanc unigol a'u teuluoedd yn cael eu hadolygu'n rheolaidd trwy dracio eu presenoldeb, eu cyrhaeddiad a’u cynnydd ar system rheoli fewnol yr ysgol, drwy ymgysylltu â'r disgybl a thrwy gynnal cyfarfodydd cynnydd â disgyblion.
* Rhannu enghreifftiau o ymarfer a darparu cymorth i ysgolion eraill (gweler Cam 10: Rhannu arfer da ag eraill).